ธปท.แจ้งปิดสาขาแบงก์น้ำท่วมเพิ่ม
ธปท.รายงานยอดปิดสาขาชั่วคราวจากปัญหาน้ำท่วมรวม 482 สาขา เพิ่มขึ้น 46 สาขา ธนาคารไทยพาณิชย์ปิดมากที่สุด 104 สาขา
30 ต.ค. 2565

ธปท.รายงานยอดปิดสาขาชั่วคราวจากปัญหาน้ำท่วมรวม 482 สาขา เพิ่มขึ้น 46 สาขา ธนาคารไทยพาณิชย์ปิดมากที่สุด 104 สาขา 
ธนาคารแห่งประเทศไทย(ธปท.) รายงานยอดปิดสาขาชั่วคราวของสถาบันการเงินระบบ เนื่องจากสถานการณ์น้ำท่วม ล่าสุด ณ วันที่ 2พ.ย.เวลา 12.00น. พบว่า มีสถาบันการเงินปิดทำการ 16 แห่ง แบ่งเป็น ธนาคารพาณิชย์ 13 แห่ง ธนาคารพาณิชย์เพื่อรายย่อย 2 แห่ง และบริษัทเงินทุนอีก 1 แห่ง รวมแล้วมีการปิดสาขาทำการชั่วคราวทั้งสิ้น 482 สาขา เพิ่มขึ้น 46 สาขา จากเมื่อวาน 436 สาขา 
ทั้งนี้ พบว่าธนาคารไทยพาณิชย์ปิดสาขาทำการชั่วคราวมากที่สุด 104 สาขา ธนาคารกรุงไทย 68 สาขา ธนาคารกสิกรไทย 66 สาขา ธนาคารกรุงเทพ 53 สาขา ธนาคารธนชาต 57 สาขา ธนาคารกรุงศรีอยุธยา 45 สาขา  ธนาคารทีเอ็มบี 39 สาขา ธนาคารซีไอเอ็มบี 15 สาขา ธนาคารยูโอบี 12 สาขา ธนาคารพาณิชย์เพื่อรายย่อย(ธย.)ทิสโก้ 7 สาขา ธย.ธนาคารเกียรตินาคิน 5 สาขา แลนด์แอนด์เฮ้าส์ 3 สาขา ธย.ไทยเครดิต 4 สาขา ธนาคารสแตนดาร์ดชาเตอร์ด 1 สาขา ธนาคารไอซีบีซี (ไทย) 1 สาขา และบริษัทเงินทุนสินอุตสาหกรรม 2 สาขา